CELEX: 62022TN0250
Language: ro
Date: 2022-05-06 00:00:00
Title: Cauza T-250/22: Acțiune introdusă la 6 mai 2022 – Indetec/Comisia și alții

27.6.2022   
            
            
               RO
            
            
               Jurnalul Oficial al Uniunii Europene
            
            
               C 244/44
            
         
      Acțiune introdusă la 6 mai 2022 – Indetec/Comisia și alții
      (Cauza T-250/22)
      (2022/C 244/60)
      Limba de procedură: spaniola
      
         Părțile
      
      
         Reclamantă: Ingeniería para el Desarrollo Tecnológico, SL (Indetec) (Valencia, Spania) (reprezentant: J. Navas Marqués, avocat)
      
         Pârâte: Comisia Europeană, Agencia Ejecutiva Europea de Clima, Infraestructuras y Medio Ambiente (CINEA), Agencia Ejecutiva para el Consejo Europeo de Innovación y las Pymes (EISMEA)
      
         Concluziile
      
      Reclamanta solicită Tribunalului:
      
                  —
               
               
                  anularea, în temeiul articolului 263 TFUE, a Deciziei Ares (2022) 1775149 adoptată la 10 martie 2022 de Agenția Executivă Europeană pentru Climă, Infrastructură și Mediu (CINEA), care este o agenție delegată a Comisiei Europene.
               
            
                  —
               
               
                  stabilirea faptului că, în conformitate cu articolul 272 TFUE, reclamanta a aplicat în mod corect clauza II.9.1 din condițiile generale ale acordului de subvenționare în cadrul programului LIFE (1) încheiat la 10 iunie 2016 între CINEA și, printre alții, reclamanta, care a fost reprezentată în mod corespunzător la respectiva semnare de către beneficiarul coordonator INNOTECNO;
               
            
                  —
               
               
                  obligarea Comisiei Europene, prin agenția sa CINEA, la plata către reclamantă a sumei de 335 900 de euro, în îndeplinirea obligațiilor sale contractuale care decurg din acordul de subvenționare în cadrul programului LIFE încheiat la 10 iunie 2016 între CINEA și, printre alții, reclamanta, care a fost reprezentată în mod corespunzător la respectiva semnare de către beneficiarul coordonator INNOTECNO
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv întemeiat pe încălcarea Tratatului FUE și, mai exact, a articolului 298 din acesta, precum și pe încălcarea articolului 41 din Carta Drepturilor Fundamentale a Uniunii Europene, referitor la obligația de bună administrare.
               
            
                  2.
               
               
                  Al doilea motiv întemeiat pe încălcarea articolului 202 alineatul (4) din Regulamentul (UE, Euratom) 2018/1046 (2).
               
            
                  3.
               
               
                  Al treilea motiv întemeiat pe încălcarea principiului proporționalității.
               
            
                  4.
               
               
                  Al patrulea motiv întemeiat pe încălcarea dreptului la apărare.
               
            
                  5.
               
               
                  Al cincilea motiv întemeiat pe încălcarea clauzei II.9.1 din condițiile generale ale acordului de subvenționare.
               
            
         (1)  Programul Uniunii Europene pentru mediu și politici climatice.
      
         (2)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO 2018, L 193, p. 1).